Petra ' zo ispisial gant brezhoneg ar vro - se ? N ' eo ket ar memes tra ha brezhoneg Treger ? N ' eo ket koef Treger a vije gant merc ' hed Pempoull ha tro - war - dro ? Gwir eo e veze douget koef Treger gant merc ' hed Pempoull ha tro - war - dro met ne lakaent ket ' nezhañ memes mod evel an Tregeriadezed . Hag ar brezhoneg , neuze , ' zo disheñvel etre an div vro , daoust ma zo ivez ur bern traoù kumun . Peseurt zo kumun ? Ne vez ket graet ar c ' hemmadurioù D / Z , da skouer . E Treger koulz hag e Goueloù ' vez lâret : « da dilhad » , ' keit hag e lec ' h all ' vo lâret « da zilhad » . Petra zo disheñvel eus Treger ? Ur bern traoù . Darn a vez adkavet e Leon : ar " v " etre div vogalenn a vez distaget « v » ; lâret ' vez « avel » e Leon hag e Goueloù ' keit hag e vez lâret « awel » e Treger . Darn a vez adkavet e Kernev - Uhel : ar pouez - mouezh doubl e penn kentañ hag e fin ar gerioù . Ar ger « kemener » a vez distaget « kem ' ner » e Goueloù hag e Kernev - Uhel ha « kemener » ( gant an taol mouezh war me ) e Treger . Darn all a vez kavet e Gwened , evel an « eu » a vez distaget « a » . E Gwened hag e Goueloù e lârer « lan » evit « leun » . Ha neuze , darn eus an traoù na vezont ket kavet e lec ' h all . Da skouer , distagadur ar « v » e fin ar gerioù . Ar frazenn « Piv zo marv a - dreñv d ' an derv » ' vo distaget « piw zo maro dréoñ d ' an dèro ? » e kalz a blasoù met e Goueloù e vo distaget : « piv zou marf dréñf d ' eun dèrf ? »